ধর্মপাল ইউনিয়ন

ধর্মপাল ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.২১। এ ইউনিয়নে প্রাচীন ধর্মপাল রাজ্যের রাজধানী ছিল যা এখন ধর্মপালের গড় নামে পরিচিতি।

 ইতিহাস 
প্রাচীন পাল সম্রাজ্যের রাজধানী ছিল এই ধর্মপাল ৷

এখানে জমিদারি ও ছিল ৷ এ অঞ্চলের (ধর্মপালের) শেষ জমিদার ছিলেন জমিদার মোঃ জসিম উদ্দীন আহাম্মদ সরকার ৷ তার পিতা হাজী মোঃ তমিজ উদ্দীন আহাম্মদ সরকার এর পরে উত্তরাধিকার সূত্রে মোঃ জসিম উদ্দীন সরকার জমিদারি লাভ করেন ৷

পাল বংশধর দের সমাপ্তির সাথে মুসলিম শাসন এই অঞ্চলে প্রতিষ্ঠিত হয় ৷ সে সময় পাল বংশধর গণ চন্দন পাঠ জমিদার হাজী মোঃ তমিজ উদ্দীন সরকারের পূর্ব-পুরুষের নিকট বিক্রি করে যান ৷ জমিদারি সরকার বিলুপ্ত করার পরেও জমিদার মোঃ জসিম উদ্দীন সরকারের বংশধর গণ ধর্মপাল গ্রামে এখনও বসবাস করেন ৷

 ভৌগোলিক অবস্থান ও আয়তন 
জলঢাকা উপজেলা সদর হতে উত্তর - পশ্চিম দিকে অবস্থিত এ ইউনিয়নের মোট আয়তন ২৫.৯ বর্গকিলোমিটার। ধর্মপাল ইউনিয়নের উত্তরে ডিমলা উপজেলার বালাপাড়া ইউনিয়ন ও ডোমার উপজেলার পাংগা মটকপুর ইউনিয়ন, পূর্বে গোলনা ইউনিয়ন, দক্ষিণে মীরগঞ্জ ও শিমুলবাড়ী ইউনিয়ন এবং পশ্চিমে ডোমার উপজেলার হরিণচড়া ও পাংগা মটকপুর ইউনিয়ন অবস্থিত। যমুনেশ্বরী নদী প্রথমে ইউনিয়নের পশ্চিম সীমানা এব পরে মাঝ বরাবর প্রবাহিত হয়েছে।

 প্রশাসনিক এলাকা 
ধর্মপাল ইউনিয়ন ৬ টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

গ্রামসমূহ হল —

১. রশিদপুর 

২. খচিমাদা 

৩. খেড়কাটি 

৪. গড় ধর্মপাল 

৫. উত্তর ধর্মপাল 

৬. পাইটকা পাড়া। 

 জনসংখ্যা 
২০১১ সালের আদমশুমারি অনুযায়ী ধর্মপাল ইউনিয়নের মোট জনসংখ্যা ছিল ২৪২৩৯ জন, যার মধ্যে পুরুষ হল ১২৩৪৭ জন এবং নারী হল ১১৯০২ জন।

 শিক্ষা ও সংস্কৃতি 
ধর্মপাল ইউনিয়নের গড় সাক্ষরতা হার ৩৮.৬%। তার মধ্যে নারী শিক্ষার হার ৩৫.৬% এবং পুরুষ শিক্ষার হার ৪১.৫%।

এখানকার গুরুত্বপূর্ণ শিক্ষা প্রতিষ্ঠানের মধ্যে :  ▪ খেড়কাটী দ্বি- মূখী উচ্চ বিদ্যালয়

 অর্থনীতি ও যোগাযোগ 
ধর্মপাল ইউনিয়নের অর্থনীতি মূলত কৃষি নির্ভর।

 আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

 তথ্যসূত্র 

বহিঃসংযোগ
 ইউনিয়ন তথ্য বাতায়ন

বিষয়শ্রেণী:জলঢাকা উপজেলার ইউনিয়ন